Project:Translation/hu

Ez az oldal az angol Mediawiki oldal és dokumentációk fordításának összehangolása érdekében jött létre. Itt látható hogy milyen munkálatok zajlanak, melyik fordítás milyen előre haladott állapotban van stb. Célunk hogy a https://www.mediawiki.org oldalon található összes angol nyelvű dokumentáció magyar nyelven is elérhető legyen. Az oldalon látható lesz az, hogy mely dokumentációk vannak lefordítva, melyek vannak még készülőben és melyek azok, aminek a fordítása még nem kezdődött el. Csak akkor módosítsd ezt az oldalt, ha valami változik. Ha te is részt akarsz venni a fordításban, akkor a Résztvevők résznél írd be magadat és vedd fel a kapcsolatot velünk az irc.freenode.net hálózaton az #wikipedia-hu csatornán keresztül. A felsorolt résztvevők egyike biztosan segíteni fog. Továbbá havi egy alkalommal összejövünk rajta, hogy a fordítással kapcsolatos eredményeket és tennivalókat átbeszéljük.

Résztvevők

 * atomjani

Dokumentációk
A dokumentációk legalább 99%-a a Translate kiterjesztést használja, ezek állapota a nyelvi statisztika oldalon követhető. A már elkészült oldalakon lévő belső hivatkozásokra kattintva is nagy eséllyel ismét angol nyelvű oldalra bukkanhatunk, de amint a céllap fordítása elkezdődik, a linkek automatikusan oda mutatnak (feltéve, hogy a beállításokban magyarra van állítva a felület).

A fordítás menete
Ha hiányos vagy elavult fordítású lapra bukkansz (sajnos sok ilyen van), egyszerűen kattints a Szerkesztés fül helyén megjelenő Fordítás fülre, és a megjelenő felületen fordítsd le a hiányzó szövegeket (ahol a jobb oldali oszlop üres) vagy frissítsd az elavultakat (ezeket a sor bal szélén lévő sárga hátterű óra ikon jelzi).

Ha olyan angol lapot találsz, aminek még nincs fordítása, kattints a lap tetején lévő A lap fordítása linkre. Innentől ugyanaz, mint hiányos fordítás esetén; az első lefordított szöveggel automatikusan létrejön a magyar lap.

Nagyjából ennyi lenne. Ha úgy érzed, hogy ez az oldal szerkesztést kíván, akkor tedd meg bátran.